මීට පෙර සම්බා සහල් සඳහා රුපියල් 70 නාඩු, රතු කැකුළු සහ සුදු කැකුළු රුපියල් 60 පාලන මිලකටත් යටත්ව තිබිණ.එහෙත් දේශීය වී ගොවියන්ගේ වී කිලෝවකට ගෙවන මිල රජය මඟින් ඉහළ දැමූ නිසා සහල් සඳහා වූ පාලන මිල අක්‍රීය විය.එහෙත් ඒ හරහා කළුකඩ මුදලාලිලාට සහල් මිල අනවශ්‍ය ලෙස ඉහළ දමා පාරිභෝගිකයා ගසා කෑමට ඉඩ තැබීමක් සිදු නොවන ආකාරයට වී සඳහා වූ මිල වැඩි කර තිබිණ.පාලන මිල එසේ අක්‍රිය වීමත් සමඟ වෙළෙන්දෝ පාරිභෝගිකයා ගසා කෑමට විශාල ලෙස ආරම්භ කර තිබේ.‍තවද වෙළෙඳ පළේ එසේ සහල්මිල වැඩිවී තිබුණත් ස.තො.ස. සහ ලක් ස.තො.ස. වෙළෙඳ සැල් වල සහල් තවමත් සම්බා රුපියල් 70 සහ නාඩු රුපියල් 60ටත් රතු කැකුළු සහ සුදු කැකුළු රුපියල් 45- 54 ආදී වශයෙනුත් අලෙවි කෙරේ.මෙවර කන්නයද වී අස්වැන්න විශාල ලෙස ඉහළ ගොස් තිබේ.